

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

**Nr. Ieșire.**

**DECIZIA ETAPEI DE ÎNCADRARE**

**Nr: draft din 22.12.2023**

Ca urmare a solicitării depuse de  **Regia Autonomă – „Administrația Patrimoniului Protocolului de Stat”**, adresa titularului: Strada Moliere 6-8, Sector 1, București, pentru proiectul **„Lucrări de reabilitare, modernizare și dotare case oaspeți – Complex Scroviștea”** amplasatin Comuna Peris, NC 1280, Judetul Ilfov, înregistrată la A.P.M. Ilfov cu nr. 19478/28.10.2022 și a completărilor ulterioare, în baza:

**Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr. 49/2011, cu modificările și completările ulterioare, autoritatea competentă pentru protecția mediului APM Ilfov decide, ca urmare a consultărilor desfășurate în cadrul ședinței Comisiei de Analiză Tehnică din data de **20.12.2023**, că proiectul **„Lucrări de reabilitare, modernizare și dotare case oaspeți – Complex Scroviștea”** amplasatin Comuna Peris, NC 1280, Judetul Ilfov, nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.

 Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadrează în prevederile Legii nr. 292/2018, anexa nr. 1;

b) proiectul se încadreaza în prevederile anexei 2 la Legea nr. 292/2018, la **pct. 10**, **lit. b) - “Proiecte de dezvoltare urbana, inclusiv constructia centrelor comerciale şi a parcărilor auto”**

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza cărora s-a stabilit neefectuarea evaluării adecvate sunt următoarele:**

 Proiectul propus intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului

nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare, conform coordonatelor Stereo 1790 prezentate în documentație. La documentatie s-a completat Avizul ANANP nr 7221/14.12.2023 care prevede “lucararile se desfazoare pe amplasamente deja existente, consideram ca proiectul propus nu are un impact negativ asupra obiectivelor de conbservare, respectiv asupra speciilor de flora si fauna pentru care au fost declarate ariile naturale protejate ROSCI0244 si ROSPA0140 Scrovistea.”

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Conform mentiunii reprezentantului AN. Apele Romane in cadrul Comisia de Analiză Tehnică APM ILFOV din data de 20.12.2023, pentru investiția propusă nu este necesară elaborarea ”Studiului de evaluare a impactului asupra corpurilor de apă”.

**1. Caracteristicile proiectului:**

*1.1. Descrierea proiectului:*

,,Complex Scroviștea" este un obiectiv de interes public, format din cinci vile aflate în baza materială de reprezentare și protocol, din care patru vile cu destinația de locuință (Vila 1, Vila 2, Vila 3 și Vila 4) și una destinată activităților recreative (Club Bazin), precum și două clădiri special concepute pentru activități social educative și culturale, administrative și alte activități. Fiecare vilă are o zonă verde aferentă pentru odihnă și recreere, iar accesul de la un imobil la altul se face prin rețeaua internă de drumuri și alei pietonale. Cele două clădiri dispun de spații special amenajate pentru servirea mesei, bucătării, cu spații de cazare, garaje, inclusiv un spațiu special amenajat căruia i se poate da destinația de remiză P.S.I. și un atelier de întreținere și reparații.

 De asemenea, în incinta complexului se află o clădire parțial subterană cu destinația cramă, și o clădire subterană unde se află tabloul general de distribuție energie electrică, Stația de hidrofoare și rezervorul subteran de apă potabilă.

Situatia existenta:

Amplasamentul (imobil constituit din teren și construcții) face parte integrată din Lotul nr. 3, având o suprafață de 10.824.385,09 mp teren și construcții în suprafață totală de 8.148,22 mp, conform încheierii de intabulare nr. 19329/24.09.2004 și se află în proprietatea Statului Român și în administrarea Regiei Autonome ,,Administrația Patrimoniului Protocolului de Stat", acesta regăsindu-se ca parte integrată din poziția nr. 1 din Anexa nr. 3 LISTA bunurile imobile din domeniul public al statului și aflate în administrarea Regiei Autonome "Administrația Patrimoniului Protocolului de Stat" la Hotărârea Guvernului nr. 60/2005 privind organizarea și funcționarea Regiei Autonome ,,Administrația Patrimoniului Protocolului de Stat", cu modificările și completările ulterioare, figurând cu o suprafață totală de 25.618.000,00 mp.

**Terenul figurează ca extravilan, conform Planului Urbanistic General aprobat cu Hotărârea Consiliului Local Periș nr. 11/24.04.2012.**

Vecinătăți:

 Nord : Balta Scroviștea și Balta Bălteni;

 Sud: Comuna Periș;

 Est: Lotul 2;

 Vest: DC 179;

 Accesul se face prin partea de est, DC 179.

**Lucrari de reabilitare propuse:**

**Reabilitari constructii existente Obiectiv 1- Obiectiv 9** lucrari ce cuprind

Desfacere tencuieli fațadă

Desfacere tencuieli interioare

Desfaceri pardoseli

Desfacere învelitoare

Desfacere astereală

Desfacere șarpantă

Desfacere pereți de zidărie

Desfacere tâmplărie din lemn

Desfaceri terase

Desfacere trotuar

Desfacere Instalații

*Consolidări conform expertiză:*

* Consolidarea pereților de zidărie pe toată înălțimea, inclusiv la subsol, pe o singură față, cu grosime de minim 5 cm;
* La toți pereții la care se fac cămășuieli se realizează evazări ale fundațiilor cu o lățime de cel puțin 30 cm pe fiecare față cămășuită;
* Realizarea hidroizolației cu membrană a pereților de la subsol, pe fața exterioară, în locurile în care nu este acces se pot aplica soluții hidrofobizante;
* Refacerea șarpantei;
* Înlocuirea elementelor de șarpantă deteriorate;
* Refacere astereală;
* Refacerea învelitorii, precum și a sistemelor și soluțiilor de scurgeri pluviale;
* Înlocuire elemente de sageac de lemn;
* Refacere integrală a teraselor exterioare;
* Se vor reface balustradele, stâlpii exteriori din lemn și parapetul cu lemn triplu stratificat tratat;
* Refacerea tuturor finisajelor exterioare;
* Refacerea tuturor finisajelor interioare;
* Refacere trotuar de gardă;
* Realizarea unui acces direct în subsol pentru aprovizionare

**Obiectiv 10 - modernizarea stație epurare**

Stația de epurare ce deservește Complexul Scroviștea este de tip Resetilovs tip N3-PM1P44- 911 N+P, instalată în anul 2008 și care epurează un debit de 44 mc/zi.

*Instalații electrice*

Proiectul consta în reabilitarea și modernizarea Instalațiilor electrice existente cu unele noi, mai performante, economice energetic și cu randament mai bun. Astfel intreaga instalatie electrică din cladire va fi inlocuita.

În cadrul proiectului de Instalații de curenți tari s-au tratat urmatoarele categorii:

* Instalația de iluminat normal și de securitate;
* Instalația de prize;
* Instalația de forță;
* Instalații de priza de pământ și protectie împotriva trăsnetului;

*Alimentarea cu energie electrică*

Alimentarea cu energie electrică a cladirii se face din cladirea TGD. Se vor reface coloanele de alimentare ale cladirii, atât cea de baza cât și cea de rezerva, în conformitate cu noile consumuri electrice ale echipamentelor și utilajelor propuse a se monta pentru deservirea aceteia.

* Datele electroenergetice de consum pentru obiectivul proiectat sunt:
* Putere instalată (Pi) = 14.6 kW;
* Putere de calcul (Pc) = 12 kW;

**Obiectiv 11-12** demolare si reconstruire posturi de control

**Obiectiv 13** – realizare imprejmuire

**Obiectiv 14** – retele exterioare

**Obiectiv 15** – refacere drumuri cai de acces

**Obiectiv 16** – spatii verzi

**Obiectiv 17** – Mobilier urban

**Bilant teritorial – nu este cazul (se vor realiza doar lucrari de reabilitare a constructiilor existente)**

**Indicatori Urbanistici**

Nu este cazul – prin proiect nu se modifica indicatorii urbanistici

**ASIGURAREA UTILITATILOR (solutii existente):**

**ALIMENTARE CU APĂ:**

Surse de alimentare cu apă:

Alimentarea cu apă se face prin două puțuri de medie adâncime, de 60 m situate în incinta complexului. Stocarea apei se face într-un rezervor subteran din beton de 50.000 litri.

**EVACUAREA APELOR UZATE:**

**Tipuri de ape uzate**

Apele uzate menajere se colectează prin rețeaua proprie de canalizare până la stația de epurare și se deversează în lacul Scroviștea.

Apele pluviale de pe suprafețele betonate exterioare se vor colecta intr-un bazin de retenție, cu capacitatea utilă de 1500 m3 după ce au fost preepurate printr-un separator de hidrocarburi cu capacitatea de 650 l/s.

Apele pluviale convențional curate, de pe acoperișul clădirii, vor fi preluate prin intermediul unei rețele distincte și deversate în bazinul de retenție. Din bazinul de retenție apele pluviale sunt evacuate controlat cu ajutorul unui grup de pompare (1 activa+1 rezerva) amplasat în bazinul de retenție. Apele pluviale conventional curate din bazinul de retentie vor fi utilizate la irigarea spatiilor verzi din incinta

**Instalații de epurare:**

- stație de epurare mecano-biologică

*1.2. Cumularea cu alte proiecte:* nu este cazul

*1.3. Utilizarea resurselor naturale:* nu este cazul.

*1.4. Producția de deșeuri:*

 Deșeurile generate pe perioada de construire vor fi colectate separat într-un spatiu special amenajat și eliminate sau valorificate, după caz, prin agenți economici autorizați.

 În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe baza de contract.

*1.5. Emisii poluante, zgomot și alte surse de disconfort:* pe perioada execuției lucrărilor emisiile vor consta în principal în praf din activitatea de transport, precum și zgomot rezultat din operațiile de construire și din exploatarea utilajelor.

 Nivelul de zgomot rezultat în perioada de funcționare se va încadra în limitele admise pentru funcțiunea existentă în zonă.

**Măsuri pentru limitarea emisiilor de poluanți în aer și zgomotului:**

* Se vor lua toate măsurile pentru limitarea particulelor în suspensie (PM).
* Lucrările de construire se vor desfășura în afara orelor de odihnă, respectiv între orele 8:00-13:00 și 14:00-22:00, în conformitate cu prevederile Legii nr. 61/1991, modificata, privind sancționarea faptelor de încălcare a unor norme de conviețuire socială, a ordinii și liniștii publice.
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Se vor respecta de asemena prevederile Ord. MS nr. 119/2014 privind aprobarea Normelor de Igienă și Sănătate Publică privind mediul de viață al populației.

**2. Localizarea proiectului:**

2.1. utilizarea existentă a terenului: conform C.U. nr 64/10566/15.06.2022 emis de Consiliul Judetean Ilfov imobilul este situat in extravilanul comunei Peris, regim tehnic:

* EX2 – zona rezervata pentru activitati agricole,
* EX3 – zona rezervata activitatilor forestiere,
* EX5 – zona de protectie arheologica, peisagistica, sanitara,
* EX6 – zona cu destinatie speciala.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbţie a mediului, cu atenţie deosebită pentru:

a) zonele umede

Complexul Scrovistea se invecineaza la Nord : Balta Scroviștea și Balta Bălteni – nu sunt propuse lucrari pe ape

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervaţiile naturale – amplasamentul se afla in Situl Natura 2000 Scrovistea sit de importanta comunitara ROSCI 0224 si arie acvifaunistica ROSPA 0140;

Situl Natura 2000 Scrovistea detine plan de management aprobat.

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: *nu este cazul*;

f) zonele de protecţie specială, mai ales cele desemnate prin O.U.G. nr. 57/2007:

având în vedere faptul că terenul are ieşire la Balta Scroviștea și Balta Bălteni, trebuie să se țină cont de următoarele condiții:

 - pentru protejarea şi conservarea păsărilor sălbatice, inclusiv a celor migratoare, sunt interzise activităţile care ar produce poluarea sau deteriorarea habitatelor;

 - nu se vor distruge sau perturba cuiburile de pasari care ar putea ajunge accidental pe terenul proprietarului;

 - pentru toate speciile de pasari sunt interzise:

 - uciderea sau capturarea intenţionată, indiferent de metoda utilizată;

 - deteriorarea, distrugerea şi/sau culegerea intenţionată a cuiburilor şi/sau

 ouălor din natură;

 **-** culegerea ouălor din natură şi păstrarea acestora, chiar dacă sunt goale;

 - perturbarea intentionata, in special in cursul perioadei de reproducere

 sau de maturizare;

* sa nu se folosesca apa din lac pentru irigatii sau pentru constructii private;
* sa nu arunce/depoziteze deseuri menajere in lac si pe malul lacului;

se vor respecta prevederile OU 195/2005 privind protectia mediului cu modificarile si completarile ulterioare.

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificaţie istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea şi complexitatea impactului: redusă;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

**4. Conditiile de realizare a proiectului:**

* **Investiţia şi organizarea de şantier se vor realiza în condiţiile impuse prin avizele sau acordurile solicitate prin C.U. nr 64/10566 din 15.06.2022 emis de CJ Ilfov;**
* **Se vor respecta prevederile din Planul de Management al Sitului Natura 2000 Scrovistea;**
* **Se vor respecta prevederile avizului ANANP nr 7221 din 14.12.2023**
* **Se vor respecta prevederile avizului Garzii Forestiere Bucuresti nr 5186/14.06.2023**
* Se vor respecta condițiile impuse prin Regulamentul PUG aprobat cu Hotararea nr 11/24.04.2012;
* Se vor respeta prevederile O.U.G. nr. 195/2005 privind protectia mediului cu modificarile si completarile ulterioare;
* Se vor lua măsuri de protecţie antifonică în zona de lucru;
* După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.
* Se vor amplasa panouri de informare a cetăţenilor asupra viitoarelor construcţii şi modificări ale zonei;
* Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;
* La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;
* Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;
* Pe toată durata execuţiei şi funcţionării obiectivului se vor respecta prevederile O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* Se vor respecta prevederile OUG nr. 92/2021 privind regimul deşeurilor cu
* Se vor respecta prevederile Legii nr. 104/2011 privind protecţia atmosferei;
* Se vor respecta prevederile Ordinului nr. 119/2014 emis de Ministerul Sănătăţii ;

cu modificările și completările ulterioare.

* Se vor respecta prevederile Ordinului nr. 756/1997 cu privire la factorul de mediu sol.
* **Indicatorii de calitate ai apelor pluviale epurate evacuate pe spatiul verde se vor încadra în limitele impuse de H.G. nr. 188/2002 anexa 3 - NTPA 001/2002, modificat și completat de H.G. nr. 352/2005.**
* **Indicatorii de calitate ai apelor uzate epurate evacuate in lacul Scrovistea se vor încadra în limitele impuse de H.G. nr. 188/2002 anexa 3 - NTPA 001/2002, modificat și completat de H.G. nr. 352/2005**
* **Se vor obține și se vor respecta condițiile impuse prin actele de reglementare emise de A.N. ”Apele Române” Administrația Bazinală de Apă Argeș-Vedea. În situația în care soluțiile acceptate de A.N. ”Apele Române” Administrația Bazinală de Apă Argeș-Vedea nu corespund cu cele prevazute în prezentul act, atunci se va solicita revizuirea prezentului act administrativ emis de APM Ilfov;**
* **În conformitate cu prevederile Legii Apelor nr.107/1996 cu modificările şi completările ulterioare :**
* Anexa nr.1, definiția zonei de protecție este următoarea: “Zona adiacentă cursurilor de apă, lucrărilor de gospodărire a apelor, construcțiilor și instalațiilor aferente, în care se introduc, după caz, interdicții sau restricții privind regimul construcțiilor sau exploatarea fondului funciar, pentru a asigura stabilitatea malurilor sau construcțiilor, respectiv pentru prevenirea poluării resurselor de apă”.

Art. 3, alin (3^1)

 - *« pentru lacurile de acumulare permanente a căror execuţie a fost finanţată din fonduri alocate de la bugetul de stat, suprafeţele din lac aflate sub cota coronamentului barajului fac parte din domeniul public al statului şi se includ în categoria terenurilor acoperite de apă, asimilându-se cu noţiunea de albie minoră »*, ceea ce înseamnă că zona de protecţie a unui lac de acumulare este instituită pe un teren aflat în cuveta lacului de acumulare şi în domeniul public al statului.

 Art. 40, alin (2) *«lăţimea zonelor de protecţie este stabilită conform anexei nr. 2 …»*, anexa 2 alin. c), *«lăţimea zonei de protecţie în jurul lacurilor de acumulare este cuprinsă între Nivelul Normal de Retenţie şi cota coronamentul barajului»*.

Art.49 alin.1  ***«se interzice amplasarea în zona inundabilă a albiei majore şi în zonele de protecţie precizate la art. 40 de noi obiective economice sau sociale, inclusiv de noi locuinţe sau anexe ale acestora»***.

Art.87, alin. (1) «*executarea sau punerea în funcţiune de lucrări construite pe ape sau care au legătură cu apele, precum şi modificarea sau extinderea acestora, fără aviz/autorizaţie sau fără respectarea avizului ori a autorizaţiei de gospodărire a apelor*» și alin (18) «*depozitarea în albii sau pe malurile cursurilor de apă, ale canalelor, lacurilor, bălţilor ..., pe baraje şi diguri sau în zonele de protecţie a acestora a materialelor de orice fel*», **constituie contravenții** în domeniul apelor, dacă nu sunt săvârșite în astfel de condiții încât, potrivit legii penale, să fie considerate infracțiuni în domeniul apelor.

* Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;
* În situația în care se vor semnala disconforturi create vecinătăților, activitatea va fi sistată temporar până la remedierea acestora;
* Lucrările de construire se vor desfasura în afara orelor de odihnă, respectiv între orele 8:00 – 13:00 și 14:00 – 22:00, în conformitate cu prevederile Legii nr. 61/1991, modificată, privind sancționarea faptelor de încălcare a unor norme de conviețuire socială, a ordinii și linisții publice;
* Gospodărirea materialelor de construcţie se va realiza numai în limita terenului deţinut, fără deranjarea vecinătăţilor;
* Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;
* Se va respecta legislația de urbanism în vigoare;
* Se va amenaja și întreține spatiul verde din incintă;
* Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și menținerea curățeniei pe traseul drumurilor de acces, pe toată perioada;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;
* **În vederea menținerii calității aerului, în parametri optimi, în zona amplasamentului, se vor respecta următoarele conditii:**
* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfârșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* Oprirea motoarelor tuturor vehiculelor aflate în staționare, în zona șantierului;
* Se vor alege trasee optime din punct de vedere al protecției mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încât să nu creeze disconfort locuitorilor din zonă;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare;
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare.
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului.

**Prezentul act de reglementare stabilește condițiile de realizare a proiectului din punct de vedere al protecției mediului. În cazul în care proiectul nu se încadrează în funcțiunea zonei, decizia de emitere/respingere a aprobării de dezvoltare revine autorității administrației publice locale.**

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin. (4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

 Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov, se sancționează conform prevederilor legale în vigoare.

         Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

 Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

**Conform prevederilor Legii nr. 292/2018:**

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    -anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurator prevăzută la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesității modificării/extinderii;

   -art. 18, alin. (13) în cazul în care una dintre deciziile prevăzute la alin. (8) si (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la respectiva autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Alina-Laura POSTEIU**

Șef Serviciu A.A.A., Șef Serviciu C.F.M.,

Corina Ecaterina NECULA-CIOCHINĂ Eliza BODEA

Întocmit, Întocmit,

Consilier Ciprian STANCIU Consilier superior Nicu PARLOG